**Beskrivelse af datasæt**

**hovedtal-2019.xlsx**

Hovedtal fra Den Koordinerede Tilmelding 2019. Antal optagne og ansøgere fordelt på uddannelsesudbud samt tilhørende adgangskvotient.

Om Den Koordinerede Tilmelding:

Ansøgere kan søge op til 8 uddannelsesudbud i prioriteret rækkefølge gennem Den Koordinerede Tilmelding. Ansøgerne optages på deres højest mulige prioritet, hvis der er ledig plads. Ansøgerne kan søge gennem kvote 1, kvote 2 eller begge dele. Kvote 1-pladserne tilbydes til ansøgerne med de højeste karaktergennemsnit. Kvote 2-pladser tildeles pba. institutionernes vurdering af skriftlige ansøgninger og evt. optagelsesprøve eller -samtale.

| **Variabel** | **Beskrivelse** |
| --- | --- |
| OptOmrNr | Unik kode for uddannelsesudbuddet |
| Optagelsesområder | Uddannelsesudbuddet, dvs. en uddannelse der udbydes på et uddannelsessted. I nogle tilfælde er uddannelsesudbuddet opdelt på sommer- og vinteroptag eller e-læring. |
| Uddannelsessted | Uddannelsesinstitutionen, der udbyder uddannelsen. Der er her tale om hovedinstitutionen, der ikke altid er sammenfaldende med uddannelsesstedets beliggenhed. Eks. udbyder Aalborg Universitet enkelte uddannelser i København. |
| optagne | Antal ansøgere, der optages på uddannelsesudbuddet (ekskl. standby-optag). Inkluderer optag på kvote 1 og 2. |
| standby | Antal ansøgere, der optages på en standby-plads på uddannelsesudbuddet. Ansøgere på standby-pladser tilbydes en plads på uddannelsen, hvis optagne ansøgere fravælger deres plads. Alternativt er de garanteret en plads ved KOT-optaget året efter. |
| total | Antal ansøgere, der søgte optag på uddannelsen. Både kvote 1 og kvote 2. Bemærk at ansøgerne kan søge flere uddannelser. |
| 1. prioritet | Antal ansøgere, der søgte optag på uddannelsen som deres 1. prioritet. Både kvote 1 og kvote 2. Ansøgerne kan kun søge én 1. prioritet. |
| kvote 1 kvotient | Grænsekvotient for kvote 1-optaget. Dvs. det laveste karaktergennemsnit blandt ansøgerne, der er optaget på kvote 1. Hvis der er ledige pladser på uddannelsen findes der ingen grænsekvotient. |
| standby (kvotient) | Grænsekvotient for standby-optaget. Dvs. det laveste karaktergennemsnit blandt ansøgerne, der er optaget på standby. |

*Kilde:* [*https://ufm.dk/uddannelse/statistik-og-analyser/sogning-og-optag-pa-videregaende-uddannelser/grundtal-om-sogning-og-optag/kot-hovedtal*](https://ufm.dk/uddannelse/statistik-og-analyser/sogning-og-optag-pa-videregaende-uddannelser/grundtal-om-sogning-og-optag/kot-hovedtal)

**mobilitet.xlsx**

Ansøgninger og optag fordelt på ansøgerens bokommune og uddannelsesstedets beliggenhedskommune.

Baseret på Den Koordinerede Tilmelding (KOT) i 2019. Bemærk at ansøgning til kandidatuddannelser sker udenom KOT, så disse indgår ikke i datasættet.

| **Variabel** | **Beskrivelse** |
| --- | --- |
| udd\_type | Uddannelsestype med kategorierne:  Erhvervsakademi/professionsbach.: Erhvervsakademi-, professionsbachelor- og maritime uddannelser  Universitet/kunstnerisk: Akademiske bacheloruddannelser og kunstneriske uddannelser (arkitekt, designer og konservator) |
| ans\_kommune | Ansøgerens bopælskommune året før ansøgningstidspunktet |
| inst\_kommune | Uddannelsesstedets beliggenhedskommune |
| ans\_kommunetype | Angiver om ansøgerens bopælskommune er en del af de 4 største byer byer (’Store bykommuner’) eller ej (’Øvrige kommuner’). ’Ukendt’ angiver at ansøgeren ikke havde bopæl i Danmark året før ansøgningstidspunktet. |
| inst\_kommunetype | Angiver om uddannelsesstedets beliggenhedskommune er en del af de 4 største byer (’Store bykommuner’) eller ej (’Øvrige kommuner’). |
| ans\_landsdel | Landsdel for ansøgerens bopælskommune året før ansøgningstidspunktet |
| inst\_landsdel | Landsdel for uddannelsesstedets beliggenhedskommune |
| optaget | Antal optagne ansøgere fra ansøgerkommunen til uddannelseskommunen på den pågældende uddannelsestype. En ansøger kan kun optages på én uddannelse. |
| soegt | Antal søgte uddannelser fra ansøgerkommunen til uddannelseskommunen på den pågældende uddannelsestype. En ansøger kan søge flere uddannelser. |
| soegtp1 | Antal søgte uddannelser, hvor uddannelsen er ansøgerens 1. prioritet, fra ansøgerkommunen til uddannelseskommunen på den pågældende uddannelsestype. En ansøger har kun én 1. prioritet. |
| ans\_kom\_18aarige | Antal 18-årige i ansøgernes bopælskommune på ansøgningstidspunktet |
|  |  |

NB: Af hensyn til diskretionering er alle celler med værdier mellem 1-4 erstattet med værdien 2. Derfor vil totaler beregnet på datasættet afvige fra de officielle KOT Hovedtal i mindre grad.

*Kilde: Uddannelses- og Forskningsministeriet pba. KOT-ansøgninger og data fra Danmarks Statistik*

**institutioner.xlsx**

Uddannelsesinstitutionernes udbudssteder. Inkluderer geo-koordinater for udbudsstedernes beliggenhed og institutionstypen.

*Kilde: Danmarks Statistiks institutionsregister*

**Kommune.shp, Kommune.dbf, Kommune.prj, Kommune.sbn, Kommune.sbx, Kommune.shx**

Data til at generere Danmarkskort opdelt på kommuner. Se eksempler på brug af kortene i den inkluderede Jupyter-notebook *kommunekort.ipynb*

*Kilde: kortforsyningen.dk*